./data/phi0914/phi001/phi0914.phi001.perseus-lat2.xml
nuntius Cannensis victoriae Mago							Carthaginem missus anulos aureos corporibus occisorum detractos in							vestibulo curiae effudit, quos excessisse modii mensuram traditur  post							quem nuntium Hanno, vir ex Poenis nobilibus, suadebat senatui							Carthaginiensium, ut pacem a populo Romano peterent; nec tenuit							obstrepente Barcina factione  Claudius Marcellus praetor ad Nolam							eruptione adversus Hannibaler ex oppido facta prospere pugnavit 							Casilinum a Poenis obsessum ita fame vexatum est, ut lora et pelles							scutis detractas et mures inclusi essent  nucibus per Vulturnum amnem a							Romanis missis vixerunt  senatus ex equestri ordine hominibus centum							nonaginta septem suppletus est  L  Postumius praetor a Gallis cum							exercitu caesus est  Cn  et P  Scipiones in Hispania Hasdrubalem							vicerunt et Hispaniam suam fecerunt  reliquiae Cannensis exercitus in							Siciliam relegatae sunt, ne recederent inde nisi finito bello 							Sempronius Gracchus consul Campanos cecidit  Claudius Marcellus praetor							Hannibalis exercitum ad Nolam proelio fudit et vicit primusque tot							cladibus fessis Romanis meliorem spem belli dedit  inter Philippum,							Macedoniae regem, et Hannibalem societas iuncta est  praeterea in							Hispania feliciter a P  et Cn  Scipionibus, in								Sardinia a T  Manlio praetore adversus Poenos res gestas							continet, a quibus Hasdrubal dux et Mago et Hanno capti  exercitus							Hannibalis per hiberna ita luxuriatus est, ut corporis animique viribus							enervaretur